Diari Oficial de la Generalitat Valenciana


Sumari del DOGV 6226, del 15-03-2010 (2010/2521)

RESOLUCIÓ de 23 de febrer de 2010, del secretari autonòmic de Justícia, de la Conselleria de Justícia i Administracions Públiques, per la qual s'acorda inscriure l'extinció i la baixa registral de la Fundació Valencianíssim Espai Valencià.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6226

Data del DOGV
:   15-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2521


Data del document
:   23-02-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * registre de documents
    * fundació

RESOLUCIÓ de 23 de febrer de 2010, del secretari autonòmic de Justícia, de la Conselleria de Justícia i Administracions Públiques, per la qual s'acorda inscriure l'extinció i la baixa registral de la Fundació Valencianíssim Espai Valencià. [2010/2521]  
VIST l'expedient incoat per a la inscripció de l'extinció i la baixa registral de la Fundació Valencianíssim Espai Valencià conforme els següents,  
Fets  
Primer. La Fundació Valencianíssim Espai Valencià, es va inscriure al Registre de Fundacions de la Comunitat Valenciana, en virtut de Resolució Administrativa de data 13 de juliol de 1995, del secretari general de la Conselleria de Cultura, amb el número 133-V.  
Segon. La Sentència núm. 453/09, de 12 de novembre de 2009, dictada pel Jutjat de Primera Instància núm. 1 de València, estima la demanda interposada per la Generalitat Valenciana contra la Fundació Valencianíssim Espai Valencià en els termes següents:  
"Que estimant la demanda formulada a instància de la Generalitat Valenciana, que ha estat representada i assistida jurídicament per l'advocada de la Generalitat, declare la seua extinció per la causa prevista en el l'article 31 c) de la Llei 50/2002, de Fundacions, i es procedeix a la inscripció de l'extinció al Registre de Fundacions i amb imposició de costos al demandat."  
Tercer. No consta, en aquest Registre de Fundacions de la Comunitat Valenciana, cap patrimoni que haja de ser objecte de liquidació.  
Fonaments de Dret  
Primer. L'article 11 del Decret 19/2009, de 3 de novembre, del President de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOGV de 21 de novembre de 2007, núm. 5644).  
Quart. Declarada l'extinció de la Fundació, en virtut de resolució judicial, per la impossibilitat de realització del fi fundacional, a l'empara del que estableixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el patrimoni d'aquesta, procedeix inscriure la declaració judicial de l'extinció de la Fundació Valencianíssim Espai Valencià, així com la seua baixa al Registre de Fundacions de la Comunitat, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vists els preceptes legals esmentats i la resta de generals de pertinent aplicació, resolc:  
Primer  
Inscriure al Registre de Fundacions de la Comunitat Valenciana la declaració judicial d'extinció de la Fundació Valencianíssim Espai Valencià, en els termes de la Sentència núm. 453/09, de 12 de novembre de 2009, dictada pel Jutjat de Primera Instància núm. 1 de València, transcrits en el fet segon de la present Resolució.   
Segon  
Inscriure al Registre de Fundacions de la Comunitat Valenciana la baixa de la Fundació Valencianíssim Espai Valencià, inscrita amb el número 133-V.  
Notifiqueu la present Resolució, que és definitiva en via administrativa, i contra aquesta podrà interposar-se recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
València, 23 de febrer de 2010.- El secretari autonòmic de Justícia: Jorge Cabré Rico.